

**Materiál na rokovanie**

**Hospodárskej a sociálnej rady vlády SR**

**dňa 17. decembra 2018**

**k  bodu č. 3)**

**Stanovisko ZMOS**

**k návrhu Akčného plánu pre životné prostredie a zdravie obyvateľov Slovenskej republiky (NEHAP V.)**

**Všeobecne k návrhu:**

Akčný plán pre životné prostredie a zdravie obyvateľov Slovenskej republiky V. (NEHAP V.) bol vypracovaný na základe Plánu práce vlády SR na rok 2018. Jeho účelom bola implementácia záverov 6. ministerskej konferencie o životnom prostredí a zdraví (Ostrava, jún 2017). Táto konferencia v kontexte politiky Zdravie 2020 a Agendy 2030 pre udržateľný rozvoj definovala oblasti, medzi iným aj priority, ktorým by sa členské štáty WHO/EURO mali prioritne venovať.

Základným cieľom NEHAP V. je minimalizovať riziká pochádzajúce z prostredia, ktoré môžu poškodzovať a ohrozovať zdravie ľudí. Ide o dôležitý nástroj na posilnenie procesov v prospech zlepšenia environmentálneho zdravia so zapojením relevantných partnerov. Finančné prostriedky na pokrytie aktivít NEHAP V. budú čerpané zo štátneho rozpočtu v rámci kapitol jednotlivých rezortov a z prostriedkov EK v rámci operačných programov.

Ide o nelegislatívny dokumentom a jeho schválenie predpokladá vplyvy na rozpočet verejnej správy, podnikateľské prostredie a vplyvy na životné prostredie. Materiál nemá priame sociálne vplyvy, ani na informatizáciu spoločnosti a služby pre občana.

Zástupcom samosprávy vyplývajú povinnosti podieľať sa na plnení cieľ a premietnuť ich do regionálnych a lokálnych stratégií.

**Pripomienky k návrhu:**

|  |
| --- |
| ZMOS neuplatňuje pripomienky k predloženému materiálu. |

**Záver:**

ZMOS navrhuje schváliť návrh nelegislatívneho materiálu „Akčný plán pre životné prostredie a zdravie obyvateľov Slovenskej republiky V. (NEHAP V.)“ .

**Michal Sýkora**

**predseda ZMOS**